stanford-oval/wikipedia huggingface dataset:
Bam Margera

| Bam Margera |
| --- | --- |
 Bam Margera syyskuussa 2006.
Henkilötiedot
Syntynyt: 28. syyskuuta 1979 (ikä 45) West Chester, Pennsylvania, Yhdysvallat
Kansalaisuus:  yhdysvaltalainen
Ammatti:  skeittaaja stunttimies ohjaaja näyttelijä
Vanhemmat:  April ja Phil Margera
Siviilisääty:  naimisissa
Muut tiedot
Lempinimet:  Bam-Bam
Aiheesta muualla
Kotisivu
Brandon Cole "Bam" Margera (s. 28. syyskuuta 1979 West Chester, Pennsylvania) on yhdysvaltalainen ammattilaisrullalautailija, joka aloitti rullalautailun jo 9-vuotiaana. Hän on myös radiopersoona, televisiotähti ja musiikkivideo-ohjaaja, joka vaihtoi nimensä myöhemmin virallisesti Bamiksi. Bam-Bam on kuuluisa sanonnastaan "Hell Yeah Basically Fuck Yeah".
Margera nousi kuuluisuuteen 2000-luvun alussa Music Televisionin Jackass-sarjassa. Sen jälkeen hänellä oli MTV:llä myös oma ohjelmansa Viva La Bam, minkä lisäksi hän myös juontaa radio-ohjelmaa nimeltä Radio Bam. Vuonna 2005 hän julkaisi myös suosikkibändiensä kappaleita CD- ja DVD-kokoelmana Viva La Bands. Joitakin näistä bändeistä nähdään myös Viva La Bands -kiertueella.
Margera ohjasi ja käsikirjoitti yhdessä Brandon DiCamillon ja Chris Aspiten kanssa vuonna 2003 julkaistun, halvalla budjetilla toteutetun elokuvan Haggard: The Movie, jossa hän näytteli ystäviensä kanssa. Hän on myös mukana elokuvissa Jackass, Jackass 2, Jackass 2.5, Jackass 3D ja Jackass 3.5. Hänet kuitenkin poistettiin elokuvasta Jackass 4 kesken kuvauksien alkoholinkäytön vuoksi. Lisäksi hänellä on pieni rooli elokuvassa Grind. Margera käsikirjoittaa, tuottaa ja ohjaa elokuvan Minghags, joka on jatko-osa Haggardille. Hän työstää myös elokuvaa The Dream Seller. "The Dream Seller" on toisen skeittarin ja Bamin pitkäaikaisen ystävän Brandon Novakin lempinimi. 
Edesmennyt Ryan Dunn oli yksi hänen parhaista ystävistään.
Bam Margera esiintyy pelihahmona useissa Tony Hawkin nimeä kantavissa rullalautailupeleissä. Pelissä Tony Hawk's Underground 2 hän on yksi päähahmoista. Margeran ensiesiintyminen oli pelissä Tony Hawk's Pro Skater 3.
Bamin isä on Phil Margera, äiti April "Ape" Margera ja edesmennyt setä Vincent "Don Vito" Margera. 
Bamin veli on Jess "Jess Jess Idiot" Margera, joka on CKY:n rumpali. Bamin perhe esiintyi useasti Viva La Bam -ohjelmassa. Ohjelmassa Bamilla tuli usein pahaakin riitaa Don Viton kanssa.
Margeralla on paha käärmeiden fobia. Häntä kiusataan siitä usein Jackass-elokuvissa.
Bam's Unholy Union

Unholy Union seuraa Margeran matkaa kohti häitä tyttöystävänsä kanssa. Kyseessä ei ollut vain pila tai temppu vaan oikeat häät.
Apujoukoissa toimivat Margeran suku ja tuttu joukko tyhmänrohkeita kavereita. Bam Margera ja Missy menivät naimisiin 3. helmikuuta 2007. Margeran bestmanina toimi hänen veljensä Jess Margera. Häissä esiintyi Missyn lempibändi, ruotsalainen The Sounds, ja Iggy Pop and The Stooges.
Sarjassa on yhdeksän jaksoa, ja siitä on ilmestynyt DVD.
Bam Margera ja Suomi

Margera on kuvannut Suomessa komediaelokuvan nimeltä Where The Fuck is Santa?. Elokuvan tarkoituksena on saada amerikkalaiset ymmärtämään että joulupukki asuu Korvatunturilla Suomessa eikä Pohjoisnavalla.
Margera on ohjannut musiikkivideoita muun muassa ihailemilleen suomalaisille The 69 Eyes ja HIM -yhtyeille. Hän on kertonut pitävänsä myös Hanoi Rocksista, Amorphiksesta, Children of Bodomista ja Negativesta sekä lukuisista muista pohjoismaalaisista rockyhtyeistä, kuten Turbonegro, Sahara Hotnights ja The Sounds. Margera on vieraillut Suomessa useita kertoja entisen ystävänsä ja idolinsa Ville Valon kanssa. Margera esiintyy Extreme Duudsoneiden kanssa muutamassa Viva La Bam -ohjelmassa, sekä Duudsonit-elokuvassa. Ville Valo on kuvannut Margeran olevan "maailman suomalaisin amerikkalainen".
Yksityiselämä

Margera avioitui vuonna 2013 Nicole Boydin kanssa ja heillä on jouluna 2017 syntynyt poika. He erosivat vuonna 2021, mutta vaimo haki asumuseroa ja lapsen yksinhuoltajuutta vasta alkuvuodesta 2023. Margera oli naimisissa aiemmin Missy Rothsteinin kanssa vuosina 2007–2012.
Margera kärsii alkoholismista ja on joutunut jo kolmesti vieroitushoitoon, viimeksi vuoden 2019 elokuussa. Hän jäi tammikuussa 2018 kiinni rattijuopumuksesta Los Angelesissa Kaliforniassa. Lokakuussa 2019 Bam Margeralla diagnosoitiin kaksisuuntainen mielialahäiriö. Margera sijoitettiin psykiatriseen pakkohoitoon kesäkuussa 2023 Los Angelesissa, koska hänen todettiin olevan vaaraksi itselleen ja muille.
Aiheesta muualla

Bam Margera Internet Movie Databasessa. (englanniksi)
Virallinen kotisivu
Radio Bamin kotisivu (Arkistoitu – Internet Archive)
Bam Margera kuvaa Suomessa pukkielokuvaa (Ilta-Sanomat) (Arkistoitu – Internet Archive)
| n k Jackass |
| --- | --- |
 Johnny Knoxville  Bam Margera  Chris Pontius  Dave England  Steve-O  Ryan Dunn  Brandon DiCamillo  Ehren McGhehey  Preston Lacy  Jason "Wee-Man" Acuña 
Elokuvat:  Jackass: The Movie  Jackass: Number Two  Jackass 2.5  Jackass 3D  Jackass 3.5  Jackass esittää: Paha pappa  Jackass Forever 
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Yhdysvallat  Tšekki  Alankomaat  Puola 
Taiteenala:  MusicBrainz 
Henkilöt:  Elonet  Yle
Baran (Valko-Venäjä)

| Baran (Барань) |
| --- | --- |
 lippu:  vaakuna
 Baran
 Koordinaatit: 54°28′44″N, 30°18′54″E 
Valtio:   Valko-Venäjä
Alue:  Vitsebskin alue
Korkeus:  155–190 m
Väkiluku (10/2009):  11 662
Aikavyöhyke:  UTC+3
Infobox OKVirheellinen NIMI-arvo: 
Baran (valkoven. Бара́нь, ven. Бара́нь) on pienehkö kaupunki Valko-Venäjän Vitsebskin alueella, alle 10 kilometriä Oršan kaupungista lounaaseen. Hallinnollisesti molemmat kaupungit kuuluvat Oršan kaupunkipiiriin (ven. Оршанский горсовет, Oršanski gorsovet).
Vuoden 2009 väestönlaskennan mukaan Baranin kaupungissa asui 11 662 henkeä.
Historia

Baran kuului Liettuan suuriruhtinaskuntaan. Puolan ensimmäisessä jaossa vuonna 1772 se liitettiin osaksi Venäjän keisarikuntaa, jonka puitteissa se kuului Mogiljovin kuvernementtiin. Neuvostovallan aika alkoi Baranissa marraskuussa 1917. Helmikuusta marraskuuhun 1918 Baran oli Saksan miehittämä. Toisen maailmansodan aikana saksalaismiehitys alkoi Baranissa 16. heinäkuuta 1941 ja päättyi 27. kesäkuuta 1944.
Aiheesta muualla

Kaupunkikuvaus (Arkistoitu – Internet Archive) (valkovenäjäksi) (garady.org)
WikiMapia karttalinkki, selitykset pääosin (venäjäksi) tai (englanniksi)
Neuvostoliiton aikaisia topografiakarttoja alueesta (venäjäksi)
Miekkojen nelonen

Rider-Waite-Smith tarot-pakan Miekkojen neljä
Miekkojen nelonen on tarot-pakan pienen arkanan kortti.
Rider-Waite-Smith-pakan on ritari makaamassa haudalla. Hän on täydessä haarniskassa, ja hänen kätensä ovat rukousasennossa, mikä symboloi levon aikaa. Yksi miekka makaa ritarin alla, symboloiden yhtä keskittymisen kohtaa, ja kolme miekkaa roikkuu hänen yllään osoittaen alaspäin hänen päähänsä ja rintaansa kohti. Hänen yllään oleva värikkäs lasimaalaus kuvaa naista ja lasta yhdessä.
Mahindra Group

| Mahindra Group |
| --- | --- |

Yritysmuoto:  yksityinen osakeyhtiö
Perustettu:  1945
Puheenjohtaja:  Anand Mahindra
Kotipaikka:  Mumbai, Intia
Toimiala:  Monialayritys
Liikevaihto:  16,9 mrd. dollaria (2015)
Henkilöstö:  yli 180 000
Tytäryhtiöt:  lukuisia, mm. Mahindra & Mahindra, Tech Mahindra, Mahindra Holidays & Resorts India, Ssangyong Motor
Kotisivu:  www.mahindra.com
Infobox OKVirheellinen NIMI-arvo: 
Mahindra Group on suuri kansainvälinen intialainen monialayritys. Siihen kuuluu kymmeniä tytäryrityksiä, joista seitsemän on pörssilistattuja yhtiöitä. Konsernin palveluksessa on yli 180 000 työntekijää yli sadassa eri maassa. Mahindra Groupin liikevaihto oli noin 16,9 miljardia dollaria. Konserni on esimerkiksi maailman suurin traktorivalmistaja, Intian suurimpia autoteollisuusyriyksiä ja yksi Intian suurimmista tietotekniikka-alan yrityksistä. Konsernin tavoittena on nostaa Mahindra vuoteen 2021 mennessä maailman 50 arvostetuimman brändin joukkoon.
Tytäryhtiöistä liikevaihdoltaan suurin on Mahindra & Mahindra. Se on Forbes Global 2000 -listattu autoteollisuuskonserni. Yhtiön pääkonttori on Mumbaissa ja toimitusjohtaja on Anand Mahindra. Autoteollisuuskonsernin liikevaihto oli 11,61 miljardia dollaria ja yhtiön palveluksessa oli 19 427 työntekijää (2014). Mahindra & Mahindra luokiteltiin vuonna 2015 Intian 18. ja maailman 814. suurimmaksi julkiseksi osakeyritykseksi.  Joulukuussa 2015 uutisoitiin Mahindra & Mahindra ostavan maailmankuulun italialaisen ajoneuvosuunnitteluyritys Pininfarinan.  Maaliskuussa 2016 uutisoitiin Mahindra & Mahindran ostavan 35 prosentin osuuden suomalaisesta leikkuupuimurivalmistaja Sampo-Rosenlewistä ja aloittavan tuotannollisen yhteistyön suomalaisyrityksen kanssa.
Toinen erittäin merkittävä Forbes Global 2000 -listattu tytäryhtiö on Tech Mahindra (Forbesin listan 1729. sijalla 2015), joka lukeutuu Intian suurimpiin IT-teollisuuden yrityksiin. Vuonna 2014 yhtiö teki 3,5 miljardin dollaria liikevaihtoa. Yhtiön palveluksessa on 84 000 työntekijää.
Muita pörssilistattuja tytäryrityksiä ovat Mahindra CIE Automotive, Mahindra & Mahindra Financial Services, Mahindra Holidays & Resorts India, Mahindra Lifespace Developers ja eteläkorealainen Ssangyong Motor. Mahindra Holidays & Resorts India -yhtiö nousi kesällä 2014 uutisiin Suomessakin sen ostettua suomalaisen Holiday Club Resorts -lomaosakeketjun osake-enemmistön.
Aiheesta muualla

Moottoripyöriä, lentokoneita, veneitä – Tällainen on Sampo-Rosenlewin intialaisosakas (Arkistoitu – Internet Archive) (satakunnankansa.fi)
Hengaillaan (televisiosarja)

| Hengaillaan |
| --- | --- |

Tyyli:  kilpailu, viihde
Kestoaika:  75 minuuttia
Perustuu:  ruotsalaiseen På spåret -ohjelmaan
Alkuperämaa:  Suomi
Verkko:   Yle TV1  Yle Areena 
Esitetty:  28. tammikuuta 2023 –
Tuotantokausia:  3
Jaksoja:  21
Tuotanto
Tuottaja(t):   Larissa Lounassalo  Erna Aalto  Sanna Hautamäki (Yle) 
Vastaava(t) tuottaja(t):   Jussi Lipponen  Tomi Suomela  Jutta Tuomaala  Emilia Valentin  Miia Lehtinen  Samu Reijonen (Yle) 
Ohjaaja(t):  Juha-Matti Valtonen
Käsikirjoittaja(t):   Ulla Virtanen (kausi 1)  Janne Sarja (kaudet 2–3) 
Tuotantoyhtiö(t):  Mediawan Finland
Aiheesta muualla
IMDb 
Hengaillaan on suomalainen tietokilpailuohjelma, jota on esitetty Yle TV1 -kanavalla tammikuusta 2023 alkaen. Ohjelmassa kaksihenkiset julkkistiimit kilpailevat erilaisiin maantietoon, historiaan, musiikkiin, taiteeseen ja urheiluun liittyvissä kysymyksissä.
Ohjelmaa juontaa Jenni Poikelus ja sen tuomarina toimii Matti Rönkä. Rönkä korvasi kolmannella kaudella aiemmin tuomarina toimineen Riku Rantalan.
Ensimmäisellä kaudella jaksoissa oli mukana myös kokki Kozeen Shiwan, toisella kaudella Linnea Vihonen. Kolmannen kauden kokkeina toimivat Iman Gharagozlu ja Leena Ahokas. Jokaisessa jaksossa on myös vaihtuva housebändi.
Ensimmäisen tuotantokauden voittivat Anna Rimpelä ja Jani Halme. Toisen kauden voittivat Mikko Kekäläinen ja Ella Kanninen. Kolmannen kauden voittivat Oskari Onninen ja Tuija Siltamäki.
Ohjelmaa lähetetään lauantaisin suorana lähetyksenä Tampereen Mediapoliksesta. Ohjelma perustuu ruotsalaiseen På spåret -ohjelmaformaattiin, jota on esitetty Ruotsissa vuodesta 1987 alkaen.
Ensimmäinen tuotantokausi > Jaksot ja kilpailijat > Alkuerät

| Jakso | Joukkue> Pikajuna | Joukkue> Taajamajuna | Housebändi | Esityspäivä | Keskikatsojamäärä |
| --- | --- | --- | --- | --- | --- |
| 1 | Cristal Snow & Sauli Koskinen | Laura Malmivaara & Meeri Koutaniemi | Luukas Oja | 28. tammikuuta 2023 | 410 000 |
| 2 | Sami Sykkö & Lotta Backlund | Kirsi Alm-Siira & Piia Pasanen | Steve ’n’ Seagulls | 4. helmikuuta 2023 | 513 000 |
| 3 | Esko Eerikäinen & Shirly Karvinen | Sonja Kailassaari & Janne Grönroos | Aili Järvelä & Frigg | 11. helmikuuta 2023 | 496 000 |
| 4 | Anna Rimpelä & Jani Halme | Tunna Milonoff & Riitta Havukainen | Tiisu | 18. helmikuuta 2023 | 513 000 |
↑  Vihreällä semifinaaleihin päässyt joukkue.
Ensimmäinen tuotantokausi > Jaksot ja kilpailijat > Semifinaalit

| Jakso | Joukkue> Pikajuna | Joukkue> Taajamajuna | Housebändi | Esityspäivä | Keskikatsojamäärä |
| --- | --- | --- | --- | --- | --- |
| 5 | Laura Malmivaara & Meeri Koutaniemi | Sami Sykkö & Lotta Backlund | Arppa | 4. maaliskuuta 2023 | 451 000 |
| 6 | Sonja Kailassaari & Janne Grönroos | Anna Rimpelä & Jani Halme | Sami Saari & Jazzpojat | 11. maaliskuuta 2023 | 534 000 |
↑  Vihreällä finaaliin päässyt joukkue.
Ensimmäinen tuotantokausi > Jaksot ja kilpailijat > Finaali

| Jakso | Joukkue> Pikajuna | Joukkue> Taajamajuna | Housebändi | Esityspäivä | Keskikatsojamäärä |
| --- | --- | --- | --- | --- | --- |
| 7 | Sami Sykkö & Lotta Backlund | Anna Rimpelä & Jani Halme | Jesse Markin | 18. maaliskuuta 2023 | 524 000 |
↑  Vihreällä finaalin voittanut joukkue.
Toinen tuotantokausi > Jaksot ja kilpailijat > Alkuerät

| Jakso | Joukkue> Pikajuna | Joukkue> Taajamajuna | Housebändi | Esityspäivä | Keskikatsojamäärä |
| --- | --- | --- | --- | --- | --- |
| 1 | Tuija Pehkonen & Eero Ettala | Laura Friman & Stan Saanila | Marko Haavisto & Poutahaukat | 13. tammikuuta 2024 | 549 000 |
| 2 | Eeva Vekki & Robert Sundman | Emmi Nuorgam & Sanna Stellan | Arion | 20. tammikuuta 2024 | 457 000 |
| 3 | Kari Enqvist & Raisa Omaheimo | Paleface & Dennis Nylund | Ege Zulu | 27. tammikuuta 2024 | 498 000 |
| 4 | Maryan Abdulkarim & Shawn Huff | Mikko Kekäläinen & Ella Kanninen | Erja Lyytinen | 3. helmikuuta 2024 | 642 000 |
↑  Vihreällä semifinaaleihin päässyt joukkue.
Toinen tuotantokausi > Jaksot ja kilpailijat > Semifinaalit

| Jakso | Joukkue> Pikajuna | Joukkue> Taajamajuna | Housebändi | Esityspäivä | Keskikatsojamäärä |
| --- | --- | --- | --- | --- | --- |
| 5 | Mikko Kekäläinen & Ella Kanninen | Laura Friman & Stan Saanila | Litku Klemetti | 17. helmikuuta 2024 | 502 000 |
| 6 | Eeva Vekki & Robert Sundman | Paleface & Dennis Nylund | Punomo | 24. helmikuuta 2024 | 627 000 |
↑  Vihreällä finaaliin päässyt joukkue.
Toinen tuotantokausi > Jaksot ja kilpailijat > Finaali

| Jakso | Joukkue> Pikajuna | Joukkue> Taajamajuna | Housebändi | Esityspäivä | Keskikatsojamäärä |
| --- | --- | --- | --- | --- | --- |
| 7 | Mikko Kekäläinen & Ella Kanninen | Eeva Vekki & Robert Sundman | Hengaillaan All Stars | 2. maaliskuuta 2024 | 526 000 |
↑  Vihreällä finaalin voittanut joukkue.
Kolmas tuotantokausi > Jaksot ja kilpailijat > Alkuerät

| Jakso | Joukkue> Pikajuna | Joukkue> Taajamajuna | Housebändi | Esityspäivä | Keskikatsojamäärä |
| --- | --- | --- | --- | --- | --- |
| 1 | Laura Friman & Stan Saanila | Sonja Kailassaari & Janne Grönroos | Kuningasidea | 11. tammikuuta 2025 | 705 000 |
| 2 | Krisse Salminen & Heikki Vilja | Sean Ricks & Matti Ristinen | Tuomo Prättälä & Heini Ikonen | 18. tammikuuta 2025 | 788 000 |
| 3 | Ilari Johansson & Henry Hanikka | Kaisa Pylkkänen & Johanna Sinisalo | Tuuletar | 25. tammikuuta 2025 | 619 000 |
| 4 | Anna Perho & Mikaela Ingberg | Tuija Siltamäki & Oskari Onninen | Lyömättömät | 1. helmikuuta 2025 | 597 000 |
↑  Vihreällä semifinaaleihin päässyt joukkue.
Kolmas tuotantokausi > Jaksot ja kilpailijat > Semifinaalit

| Jakso | Joukkue> Pikajuna | Joukkue> Taajamajuna | Housebändi | Esityspäivä | Keskikatsojamäärä |
| --- | --- | --- | --- | --- | --- |
| 5 | Kaisa Pylkkänen & Johanna Sinisalo | Stan Saanila & Laura Friman | Markus Krunegård | 15. helmikuuta 2024 | 527 000 |
| 6 | Oskari Onninen & Tuija Siltamäki | Krisse Salminen & Heikki Vilja | M | 22. helmikuuta 2024 | 706 000 |
↑  Vihreällä finaaliin päässyt joukkue.
Kolmas tuotantokausi > Jaksot ja kilpailijat > Finaali

| Jakso | Joukkue> Pikajuna | Joukkue> Taajamajuna | Housebändi | Esityspäivä | Keskikatsojamäärä |
| --- | --- | --- | --- | --- | --- |
| 7 | Oskari Onninen & Tuija Siltamäki | Laura Friman & Stan Saanila | Hengaillaan All Stars | 1. maaliskuuta 2024 | 736 000 |
↑  Vihreällä finaalin voittanut joukkue.
Aiheesta muualla

Hengaillaan Yle Areenassa
Isä Matteon tutkimuksia

| Isä Matteon tutkimuksia> Don Matteo |
| --- | --- |

Tyyli:  jännityssarja
Kestoaika:  55 minuuttia
Pääosissa:  Terence Hill Raoul Bova Nino Frassica Flavio Insinna Simone Montedoro Maria Chiara Giannetta Eugenio Mastrandrea
Alkuperämaa:   Italia
Alkuperäiskieli:  italia
Verkko:   Radiotelevisione Italiana  Yle TV2
Esitetty:   7. tammikuuta 2000 – jatkuu edelleen
Tuotantokausia:  14
Jaksoja:  285
Ikäraja:  7 ja joskus 12
Tuotanto
Säveltäjä(t):  Pino Donaggio
Tuotantoyhtiö(t):  Lux Vide ja Rai Fiction
Aiheesta muualla
IMDb 
Isä Matteon tutkimuksia (alkuperäiseltä nimeltä Don Matteo) on italialainen jännityssarja, jossa on mukana myös komediallisia piirteitä. Sarjaa on tuotettu ja esitetty Italiassa vuodesta 2000 lähtien. Sarjaa on tuotettu tähän mennessä yhteensä 13 tuotantokautta, mikä käsittää kaikkiaan 265 jaksoa. Suomessa sarjaa on esittänyt pitkään Yle TV2  ja 2014 Yle Teema. Vuonna 2020 elokuva- ja musiikkivideo-ohjaaja Cosimo Alemà ohjasi laulaja-lauluntekijä Max Pezzalin musiikkivideon "Sembro matto", jossa esiintyi kuvamateriaalia sarjan tapahtumapaikoista Spoletossa ja kahdennentoista tuotantokauden henkilöitä.
Juoni

Isä Matteo (Terence Hill) on pappi, joka ratkaisee rikoksia Italian Umbriassa. Hän pääsee lähelle niin hyviä kuin pahoja ihmisiä – oveluudella, aitoudella sekä aseistariisuvan hymynsä avulla. Näillä avuilla hän ratkoo seurakuntansa lampaita kohdanneita visaisia rikosjuttuja. Matteon poistuttua sarjasta isä Massimo ottaa hänen paikkansa. Matteota ja Massimoa avustavat rikosten selvittämisessä karabinieerit eli ylivääpeli Cecchini (Nino Frassica) ja kapteenit Flavio Anceschi (Flavio Insinna) (2000–2006) ja Giulio Tommasi (Simone Montedoro) (2008–2016), Anna Olivieri (Maria Chiara Giannetta) (2018–2025) ja Diego Martini (Eugenio Mastrandrea) (2025–).
Kuvauspaikkoina toimi kausilla 1–8 Gubbio ja kaudesta 9 eteenpäin Spoleto.
Näyttelijät > Nykyiset

| 0 | 1 | 2 |
| --- | --- | --- |
|   Raoul Bova   | … |   Pappi Isä Massimo Sartori/Matteo Mezzanotte (Kaudet 13–)   |
|   Nino Frassica   | … |   Ylivääpeli Antonino "Nino" Cecchini   |
|   Maria Chiara Giannetta   | … |   Kapteeni Anna Olivieri (kaudet 11–14)   |
|   Eugenio Mastrandrea   | … |   Kapteeni Diego Martini (kaudet 14–)   |
|   Federica Sabatini   | … |   Giulia Mezzanotte (kaudet 14–)   |
|   Nathalie Guetta   | … |   Kotiapulainen Natalina Diotallevi   |
|   Francesco Scali   | … |   Suntio Filippo "Pippo" Gimignani-Zarfati   |
|   Pamela Villoresi   | … |   Elisa Olivieri (kaudet 11–)   |
|   Maurizio Lastrico   | … |   Syyttäjä Marco Nardi (kaudet 11–14)   |
|   Gaia Messerklinger   | … |   Syyttäjä Vittoria Guidi (kaudet 14–)   |
|   Olivia Manescalchi   | … |   Adelina Rosato/Adele Dubois (kaudet 14–)   |
|   Francesco Baffo   | … |   Bartolomeo ”Bart” Bonacina (kaudet 14–)   |
|   Federico Maria Galante   | … |   Egidio Spaccapietra (kaudet 14–)   |
|   Francesco Castiglione   | … |   Korpraali Gianni Barba (kaudet 10–)   |
|   Pietro Pulcini   | … |   Alikersantti Pietro Ghisoni (kaudet 1–3 ja 5–)   |
|   Mario Coco   | … |   Mario La Talpa (kaudet 14–)   |
|   Nino Fuscagni   | … |   Spoleton piispa (kaudet 13–)   |
|   Sydne Rome   | … |   Rehtori Susi Dallara (kaudet 7–)   |
|   Spartaco Grilli   | … |   Spartaco (kaudet 9–)   |
Näyttelijät > Entiset > Papit

| Näyttelijä | Rooli | Kaudet | Vuodet | Poistumisen syy |
| --- | --- | --- | --- | --- |
| Terence Hill | Isä Matteo | 1–13 | 2000–2022 |  |
Näyttelijät > Entiset > Kapteenit

| Näyttelijä | Rooli | Kaudet | Vuodet | Poistumisen syy |
| --- | --- | --- | --- | --- |
| Flavio Insinna | Kapteeni (myöhemmin eversti) Flavio Anceschi | 1–5, vierailijana 13 | 2000–2006 ja 2022 |  |
| Simone Montedoro | Kapteeni (myöhemmin majuri) Giulio Tommasi | kaudet 6-10, vierailijana kaudet 12 ja 14 | 2008–2016, 2020 ja 2025 | Muutti Roomaan |
Näyttelijät > Entiset > Pappilan asukit

| Näyttelijä | Rooli | Kaudet | Vuodet | Poistumisen syy |
| --- | --- | --- | --- | --- |
| Evelina Gori | Elide | 1–3 | 2000–2002 |  |
| Laura Glavan | Laura Belvedere | 8–10 | 2011–2016 |  |
| Andrés Gil | Tomás Martinez | 9–10 | 2014–2016 |  |
| Letizia Arnò | Ester Natalina Belvedere | 9–10 | 2014–2016 |  |
| Mariasole Pollio | Sogia Gagliardi | 11–12 | 2018–2020 |  |
Näyttelijät > Entiset > Pappilan asukit > Lapset

| Näyttelijä | Rooli | Kaudet | Vuodet | Poistumisen syy |
| --- | --- | --- | --- | --- |
| Claudio Ricci | Nerino Bertolacci | 1–4 | 2000–2004 |  |
| Sara Santostasi | Camilla | 4 | 2004 |  |
| Steven Manetto | Tommaso | 5 | 2008 |  |
| Andrea Pittorino | Agostino | 7–8 | 2009–2011 |  |
| Federico Ielapi | Cosimo Farina | 11 | 2018 |  |
| Aurora Menenti | Ines La Cava | 12–13 | 2020–2022 |  |
Näyttelijät > Entiset > Syyttäjät

| Näyttelijä | Rooli | Kaudet | Vuodet | Poistumisen syy |
| --- | --- | --- | --- | --- |
| Andrea Conti | Syyttäjä Eleonora Sergio | 8 | 2011 |  |
| Giorgia Surina | Syyttäjä Bianca ”Bibba” Venezia | 9 (vierailijana 12) | 2014 ja 2020 |  |
| Dario Cassini | Syyttäjä Gualtiero Ferri | 10 | 2016 |  |
| Lucrezia Volpi | Syyttäjä Maria Rosaria Russo | 10 | 2016 |  |
| Serena Iansiti | Pääsyyttäjä Sara Santonastasi | 12 | 2020 |  |
Näyttelijät > Entiset > Cecchinin perhe

| Näyttelijä | Rooli | Kaudet | Vuodet | Poistumisen syy |
| --- | --- | --- | --- | --- |
| Caterina Sylos Labini | Caterina Cecchini o.s. Pappamozzi | 2–11 | 2001–2018 | Kuoli sairauteen |
| Pamela Saino | Patrizia Cecchini (myöhemmin Tommasi) | 2–8 | 2001–2011 | Kuoli auto-onnettomuudessa |
| Giada Arena | Assuntina Cecchini | 2–8 | 2001–2011 |  |
| Giusy Buscemi | Assuntina Cecchini | 9 | 2014 |  |
| Simona Di Bella | Assuntina Cecchini | 10–11 | 2016–2018 |  |
| Giuseppe Sulfaro | Severino Cecchini | 6–10 | 2008–2016 |  |
| Nadir Caselli | Rosalia ”Lia” Cecchini | 9–10 (vierailijana 12) | 2014–2016 ja 2020 | Lähti kapteeni Tommasin kanssa Roomaan |
| Emma Reale | Martina Tommasi | 9–10 | 2014–2016 | Lähti vanhempiensa kanssa Roomaan |
| Roberta Volponi | Martina Tommasi | 14 | 2025 |  |
Näyttelijät > Entiset > Kapteenien perheet

| Näyttelijä | Rooli | Kaudet | Vuodet | Poistumisen syy |
| --- | --- | --- | --- | --- |
| Milena Miconi | Pormestari Laura Respighi (myöhemmin Anceschi) | 4–5 | 2004–2006 |  |
|  ? | Anceschin äiti | 5 | 2006 |  |
|  ? | Lauran äiti | 5 | 2006 |  |
| Toni Garrani | Ludovico Tommasi | 6 | 2008 |  |
| Simona Marchini | Clara Tommasi | 6, 8–9 | 2008, 2011–2014 |  |
| Teresa Romagnoli | Chiara Olivieri | 11 | 2018 |  |
|  ? | Olivierin serkku | 12 | 2020 |  |
| Emma Valenti | Valentina Anceschi | 13 | 2022 |  |
Näyttelijät > Entiset > Muut karabinieerit

| Näyttelijä | Rooli | Kaudet | Vuodet | Poistumisen syy |
| --- | --- | --- | --- | --- |
| Valerio Santoro | Antonio Lauro | 1 | 2000 |  |
| Andrea Cereatti | Korpraali Linetti | 4 | 2004 | tuntematon |
| Shukri Said | Jamila | 6 | 2008 |  |
| Giuseppe Sulfaro | Severino Cecchini | 6–10 | 2008–2016 |  |
| Domenico Pinelli | Romeo Zappavigna | 11–13 | 2018–2022 |  |
Näyttelijät > Entiset > Kirkko

| Näyttelijä | Rooli | Kaudet | Vuodet | Poistumisen syy |
| --- | --- | --- | --- | --- |
| Gastone Moschin | Gubbion piispa Guido | 1–2 | 2000–2001 |  |
| Mauro Pirovano | Presbyteeri (virheellisesti vikaari) Giovanni Della Valle | 1 | 2000 |  |
| Renato Carpentieri | Gubbion Piispa | 3 | 2002 |  |
| Astra Lanz | Sisar Maria | 6–12 | 2008–2020 |  |
| Philippe Leroy | Gubbion Monsignor Hanry Benelli | 6–7 | 2008–2009 |  |